er innflutt tegund sem ræktuð hefur verið til skrauts í skrúðgörðum . Hún virðist vera mjög harðgerð , og ef hún sleppur út úr görðum út í læki eða votlendi , þá breiðist hún auðveldlega út og lifir af hina íslenzku veðráttu án umhirðu . Hún hefur þegar á allmörgum stöðum úti um landið myndað nokkrar staðbundnar breiður . Blómin eru fagurgul með mörgum , dökkrauðum punktum . Þau eru pípulaga neðan til en breiða úr sér og eru varaskipt efst . Bikarinn er 1,5 - 2 sm á lengd , grænn , skakkur , tenntur , og er efsta bikartönnin stærri en hinar . Laufblöðin eru egglaga til hjartalaga , 5 - 6 sm löng , hárlaus og óreglulega gróftennt , þau neðri stuttstilkuð . Ættkvislin Erythranthe var nýlega klofin út frá ættkvíslinni Mimulus , tekin úr grímublómaættinni og sett í Lotaldinætt ( Phrymaceae ) . Aðrar tegundir , skyldar Erythranthe guttata eru einng í ræktun og geta myndað kynblendinga með henni . Vera má að þessir kynblendingar hafi einnig dreifst út í náttúruna ásamt apablóminu sjálfu . Myndin af apablómi er tekin á Þorvaldseyri undir Eyjafjöllum þann 30. júlí árið 2008 , en þar vex hún meðfram læk .